CELEX: 62018CA0255
Language: lv
Date: 2019-11-14 00:00:00
Title: Lieta C-255/18: Tiesas (pirmā palāta) 2019. gada 14. novembra spriedums (Tribunale amministrativo regionale per il Lazio (Itālija) lūgums sniegt prejudiciālu nolēmumu) – State Street Bank International GmbH/Banca d'Italia (Lūgums sniegt prejudiciālu nolēmumu – Direktīva 2014/59/ES – Kredītiestāžu sanācija un noregulējums – Valsts finansēšanas mehānisms – Noregulējuma iestāde – Nacionālais fonds – 103. un 104. pants – Pienākums veikt iemaksas – Ex ante iemaksas un ārkārtas ex post iemaksas – Aprēķins – Direktīvas novēlota transponēšana – Deleģētā regula (ES) 2015/63 – 12. un 14. pants – Jēdziens “statusa maiņa” – Ietekme uz pienākumu veikt iemaksas)

13.1.2020   
            
            
               LV
            
            
               Eiropas Savienības Oficiālais Vēstnesis
            
            
               C 10/9
            
         
      Tiesas (pirmā palāta) 2019. gada 14. novembra spriedums (Tribunale amministrativo regionale per il Lazio (Itālija) lūgums sniegt prejudiciālu nolēmumu) – State Street Bank International GmbH/Banca d'Italia
      (Lieta C-255/18) (1)
      
      (Lūgums sniegt prejudiciālu nolēmumu - Direktīva 2014/59/ES - Kredītiestāžu sanācija un noregulējums - Valsts finansēšanas mehānisms - Noregulējuma iestāde - Nacionālais fonds - 103. un 104. pants - Pienākums veikt iemaksas - Ex ante iemaksas un ārkārtas ex post iemaksas - Aprēķins - Direktīvas novēlota transponēšana - Deleģētā regula (ES) 2015/63 - 12. un 14. pants - Jēdziens “statusa maiņa” - Ietekme uz pienākumu veikt iemaksas)
      (2020/C 10/10)
      Tiesvedības valoda – itāļu
      
         Iesniedzējtiesa
      
      Tribunale amministrativo regionale per il Lazio
      
         Pamatlietas puses
      
      
         Prasītāja: State Street Bank International GmbH
      
         Atbildētāja: Banca d'Italia
      
         Piedaloties: Banco delle Tre Venezie SpA
      
      
         Rezolutīvā daļa
      
      
                  1)
               
               
                  Jēdziens “statusa maiņa” Komisijas Deleģētās regulas (ES) 2015/63 (2014. gada 21. oktobris), ar ko Eiropas Parlamenta un Padomes Direktīvu 2014/59/ES papildina attiecībā uz ex ante iemaksām noregulējuma finansēšanas mehānismos, 12. panta 2. punkta izpratnē ir jāinterpretē tādējādi, ka tas ietver tādu darījumu kā pamatlietā aplūkotais, kura rezultātā kredītiestāde konkrētā iemaksu gadā pārrobežu apvienošanās ietvaros tiek pievienota savam mātesuzņēmumam un tādēļ vairs nav pakļauta valsts noregulējuma iestādes īstenotai uzraudzībai, un ka līdz ar to šāds darījums neietekmē šīs kredītiestādes pienākumu veikt visas parastās iemaksas, kas maksājamas par attiecīgo iemaksu gadu.
               
            
                  2)
               
               
                  Deleģētās regulas 2015/63 12. panta 2. punkts ir jāinterpretē tādējādi, ka tas ir piemērojams situācijā, kad vienā dalībvalstī izvietota kredītiestāde pārrobežu apvienošanās ietvaros tika pievienota savam mātesuzņēmumam, kurš reģistrēts citā dalībvalstī, un līdz ar to pievienojamā kredītiestāde beidza pastāvēt 2015. gadā, kad pirmā dalībvalsts formāli vēl nebija izveidojusi nedz valsts noregulējuma iestādi, nedz nacionālo fondu un iemaksas vēl nebija aprēķinātas.
               
            
                  3)
               
               
                  Eiropas Parlamenta un Padomes Direktīvas 2014/59/ES (2014. gada 15. maijs), ar ko izveido kredītiestāžu un ieguldījumu brokeru sabiedrību atveseļošanas un noregulējuma režīmu un groza Padomes Direktīvu 82/891/EEK un Eiropas Parlamenta un Padomes Direktīvas 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/ES, 2012/30/ES un 2013/36/ES, un Eiropas Parlamenta un Padomes Regulas (ES) Nr. 1093/2010 un (ES) Nr. 648/2012, 104. pants ir jāinterpretē tādējādi, ka kredītiestādei, kas atrodas vienā dalībvalstī un kas apvienošanas ietvaros savam mātesuzņēmumam, kurš reģistrēts citā dalībvalstī, pievienota laikā, kad pirmās dalībvalsts noregulējuma iestāde vēl nebija ieviesusi ārkārtas iemaksas, nav pienākuma veikt šo iemaksu.
               
            
         (1)  OV C 249, 16.7.2018.